Agrikultura subvencio

Agrikultura subvencio estas registara subvencio pagata al farmistoj kaj agrikulturistoj (negocistoj) por suplementi ties enspezojn, administri la liveron de agrikulturaj havaĵoj, kaj influi la koston kaj liveron de tiaj havaĵoj. Ekzemploj de tiaj havaĵoj estas: tritiko, nutrogrenoj (greno uzata kiel furaĝo, kiaj maizo, sorgo, hordeo, kaj aveno), kotono, lakto, rizo, arakidoj, sukero, tabako, olesemoj kiaj sojofaboj, kaj viando el bovo, porko, kaj ŝafo.

La tialoj kial registaro povas elspezi monon por subvencii agrikulturistojn povas varii: helpi la enlandan ekonomion, helpi malaltajn sociajn aŭ ekonomiajn tavolojn, helpi la enlandan komercon, helpi tradiciajn kultivaĵojn aŭ kultivvariojn, helpi produktojn kiuj estu utilaj al enlandaj loĝantaroj aŭ socioj, helpi la medion ktp. Ili estas kritikataj pro tio, ke ili stimulas troproduktadon, kun damaĝaj efikoj al ekologia daŭrigeblo kaj homa nutrado, kaj favoras la dominon de industriaj bredejoj en bestagrikulturo. Agrikulturaj subvencioj estas plej grandakvante disdonataj en disvolvigitaj landoj kiaj Usono (surbaze de la Agrikultura Leĝo), Eŭropa Unio ktp.

 Referencoj 

Literaturo

 Farm Commodity Programs: A Short Primer, a Congressional Research Service Report for Congress, 20a de Junio 2002.

 Eksteraj ligiloj 
 Rethinking the Export-Import Bank de Aaron Lukas kaj Ian Vásquez
 Steel Trap: How Subsidies and Protectionism Weaken the U.S. Steel Industry
 Why Congress Should Repeal Sugar Subsidy
 Ten Reasons to Cut Farm Subsidies de Chris Edwards
 Should the United States Cut Its Farm Subsidies? – Daniel Griswold kaj Bob Young, diskuto ĉu Usono subvenciu siajn farmistojn

Kategorio:Agrikulturo
Kategorio:Subvencioj
Kategorio:Ekonomiko